CELEX: 62015CN0293
Language: da
Date: 2015-06-15 00:00:00
Title: Sag C-293/15 P: Appel iværksat den 15. juni 2015 af Slovenská pošta a.s. til prøvelse af dom afsagt af Retten (Niende Afdeling) den 25. marts 2015 i sag T-556/08, Slovenská pošta a.s. mod Kommissionen

14.9.2015   
            
            
               DA
            
            
               Den Europæiske Unions Tidende
            
            
               C 302/16
            
         Appel iværksat den 15. juni 2015 af Slovenská pošta a.s. til prøvelse af dom afsagt af Retten (Niende Afdeling) den 25. marts 2015 i sag T-556/08, Slovenská pošta a.s. mod Kommissionen
   (Sag C-293/15 P)
   (2015/C 302/21)
   Processprog: engelsk
   
      Parter
   
   
      Appellant: Slovenská pošta a.s. (ved advocaten O.W. Brouwer og A.A.J. Pliego Selie)
   
      De andre parter i appelsagen: Europa-Kommissionen, Den Slovakiske Republik, Cromwell a.s., Slovak Mail Services a.s., Prvá Doručovacia, a.s. og ID Marketing Slovensko s.r.o. (tidligere TNT Post Slovensko s.r.o.)
   
      Appellanten har nedlagt følgende påstande
   
   
               —
            
            
               Den appellerede dom ophæves helt eller delvist, og Domstolen træffer endelig afgørelse i appellen og annullerer den anfægtede beslutning helt eller delvist — subsidiært hjemvises sagen til Retten,
               og
            
         
               —
            
            
               Kommissionen tilpligtes at betale omkostningerne såvel for Retten som for Domstolen, herunder intervenienternes omkostninger.
            
         
      Anbringender og væsentligste argumenter
   
   Retten frifandt Europa-Kommissionen for en påstand om annullation af dens beslutning af 7. oktober 2008 vedrørende den slovakiske postlovgivning om levering af hybridposttjenester K(2008) 5912, der var rettet til Den Slovakiske Republik.
   Slovenská pošta a.s. har nedlagt følgende påstande:
   
               (i)
            
            
               Ovennævnte dom fra Retten ophæves helt eller delvist på grundlag af følgende anbringender:
               
                           i.
                        
                        
                           
                              Første anbringende: Retlige fejl, anvendelse af en fejlagtig bevisstandard og fejlagtig anvendelse af bevisbyrden ved at finde, at Den Slovakiske Republik har tilsidesat artikel 86, stk. 1, EF, sammenholdt med artikel 82 EF:
                           
                                       a.
                                    
                                    
                                       Retlige fejl, idet den fandt, at en eneret i sig selv kan udgøre en tilsidesættelse af artikel 86, stk. 1, EF, sammenholdt med artikel 82 EF;
                                    
                                 
                                       b.
                                    
                                    
                                       Retlige fejl, idet den anvendte en fejlagtig bevisstandard og foretog en fejlagtig anvendelse af bevisbyrden ved at finde, at Den Slovakiske Republik har tilsidesat artikel 86, stk. 1, EF sammenholdt med artikel 82 EF ved at begrænse ydelser til slutforbrugere.
                                    
                                 
                     
                           ii.
                        
                        
                           
                              Andet anbringende: Retlige fejl, utilstrækkeligt kontrolniveau og urigtig gengivelse af beviser og tiltrædelse af Kommissionens afgrænsning af det relevante marked:
                           
                                       a.
                                    
                                    
                                       Retlige fejl, utilstrækkeligt kontrolniveau ved at tiltræde, at det relevante marked for integrerede hybridposttjenester kunne afgrænses på grundlag alene af den (påståede) efterspørgsel og levering af en ydelse.
                                    
                                 
                                       b.
                                    
                                    
                                       Urigtig gengivelse af beviser og anvendelse af et utilstrækkeligt kontrolniveau ved at finde, at efterspørgslen på markedet kunne udledes af Kommissionens fremlagte beviser.
                                    
                                 
                     
         
               (ii)
            
            
               Der træffes endelig afgørelse i appellen, hvorved den anfægtede afgørelse annulleres helt eller delvist eller subsidiært hjemvises sagen til Retten.
            
         
               (iii)
            
            
               Europa-Kommissionen tilpligtes at betale omkostningerne såvel for Retten som for Domstolen, herunder intervenienternes omkostninger.